Red Velvet

**Red Velvet** (Hangul: 레드벨벳) adalah kumpulan wanita dari Korea Selatan yang dibentuk oleh SM Entertainment pada tahun 2014. Kumpulan ini membuat debut pada 1 Ogos 2014 menerusi single digital "Happiness" bersama empat orang ahli: Irene, Seulgi, Wendy dan Joy. Ahli kelima, Yeri, bergabung dengan kumpulan ini pada bulan Mac 2015, semasa perilisan album mini pertama mereka, ''Ice Cream Cake''.

## Sejarah

### Pra-debut
Seulgi merupakan ahli pertama untuk dipilih sebagai pelatih SM Entertainment melalui sebuah ujian pemilihan pada tahun 2007 manakala Irene dipilih pada tahun 2009. Yeri telah dipilih melalui Ujian Pemilihan Global SM di Amerika Syarikat pada tahun 2011. Pada tahun 2012, Wendy dan Joy telah dipilih melalui Ujian Pemilihan Global SM di Kanada dan Seoul. Irene, Seulgi dan Wendy telah diura-urakan akan membuat debut sebagai sebuah kumpulan pada bulan Julai yang kemudiannya disahkan oleh SM Entertainment. Dengan tambahan Joy, kumpulan ini akan membuat debut sebagai Red Velvet, kumpulan wanita SM Entertainment pertama dalam tempoh lima tahun sejak f(x).

### 2014–2015

Pada 1 Ogos 2014, Red Velvet membuat penampilan pentas pertama mereka di dalam program muzik, *[[Music Bank (rancangan TV)|Music Bank]]*. Lagu single pertama mereka, "Happiness" dikeluarkan secara digital pada 4 Ogos. Video muzik asal "Happiness" mendapat 2 juta tontonan di YouTube dalam tempoh 24 jam sebelum dipadam kerana kontroversi gambar latar belakang dan digantikan dengan versi baru yang telah disunting. "Happiness" merupakan video muzik K-pop kedua yang paling banyak ditonton pada bulan Ogos. Red Velvet mengeluarkan lagu single kedua mereka, "Be Natural" dan video muzik lagu itu pada 13 Oktober. Kumpulan ini memulakan promosi mereka pada 9 Oktober dan membuat kemunculan pertama dalam *[[M Countdown|M! Countdown]]*.

Pada 11 Mac 2015, bekas ahli S.M. Rookies, Yeri secara rasminya diumumkan menjadi ahli kumpulan. Pada 15 Mac, album mini pertama kumpulan ini, *[[Ice Cream Cake (EP)|Ice Cream Cake]]* dikeluarkan. Kumpulan ini mempromosi kedua-dua lagu "Automatic" dan "Ice Cream Cake" dimana video muzik dikeluarkan pada 14 dan 15 Mac. Pada 27 Mac, mereka memenangi trofi program muzik pertama mereka di dalam *[[Music Bank (rancangan TV)|Music Bank]]* dan memenangi kesemua program muzik Korea Selatan pada minggu itu. Album ini kemudiannya menjadi album paling laris oleh kumpulan wanita di Korea Selatan untuk separuh pertama tahun 2015 di Carta Hanteo. Pada bulan Ogos 2015, Red Velvet mengadakan persembahan pertama mereka di Amerika Syarikat semasa KCON yang berlangsung di Los Angeles, California.

Album penuh pertama Red Velvet, *[[The Red (album)|The Red]]* dikeluarkan pada 9 September 2015 dengan sepuluh lagu termasuk lagu utama, "Dumb Dumb". Album ini mencapai kejayaan dan menerima ulasan positif daripada pengkritik. *The Red* menduduki tempat pertama dalam Carta Album Dunia *Billboard*' dan Carta Album Gaon. Ia juga muncul dalam senarai 10 Album K-Pop Terbaik oleh *Billboard* pada tahun 2015. "Dumb Dumb" menduduki tempat ketiga dalam carta Lagu Digital Dunia ''Billboard''. Lagu ini menduduki tempat teratas dalam senarai 20 Lagu K-pop Terbaik pada tahun 2015 oleh *Dazed*. Video muzik "Dumb Dumb" merupakan satu-satunya lagu bukan Bahasa Inggeris yang dimasukkan dalam senarai 10 Video Muzik Terbaik pada tahun 2015 oleh *[[Rolling Stone]]*. Pada 18 Disember, kumpulan ini mengambil bahagian dalam projek istimewa musim sejuk SM Entertainment, *Winter Garden* bersama-sama f(x) dan BoA. Mereka mengeluarkan lagu bertajuk "Wish Tree".

### 2016–2017

Album mini kedua Red Velvet, *[[The Velvet]]* dijadual dikeluarkan pada 16 Mac 2016 tetapi sepuluh minit sebelum ia dikeluarkan, SM Entertainment mengumumkan bahawa pengeluaran video muzik dan album telah ditangguhkan. Album ini dan lagu "One of These Nights" dikeluarkan pada 17 Mac.

Red Velvet mengeluarkan album mini ketiga mereka, *[[Russian Roulette (EP Red Velvet)|Russian Roulette]]* pada 7 September. Album ini mengandungi tujuh lagu termasuk lagu utama bertajuk "Russian Roulette". Pada 13 September, Red Velvet memenangi program muzik pertama untuk lagu "Russian Roulette" di dalam *The Show*. Lagu ini menduduki tempat kedua di dalam Carta Digital Gaon dan Carta Lagu Digital Dunia *Billboard* yang merupakan kedudukan tertinggi mereka di dalam kedua-dua carta pada ketika itu. 

Pada 1 Februari 2017, Red Velvet mengeluarkan album mini keempat mereka, *[[Rookie (EP)|Rookie]]*. Album mini ini mengandungi enam lagu termasuk lagu utama, "Rookie" dan sebuah lagu solo oleh Wendy bertajuk "Last Love". Album ini menduduki tempat teratas Carta Album Gaon Mingguan dan Carta Album Dunia *Billboard*. Kumpulan ini memenangi program muzik pertama mereka untuk lagu "Rookie" di dalam *The Show* pada 7 Februari disusuli dengan kemenangan di dalam *Show Champion*, *M Countdown*, *Music Bank* dan *[[Inkigayo]]*. Pada 31 Mac, kumpulan ini mengeluarkan lagu untuk *SM Station 2* bertajuk "Would U".

Pada 9 Julai, Red Velvet mengeluarkan album mini *[[The Red Summer (EP)|The Red Summer]]* bersama lagu utama "Red Flavor". Album mini ini mencapai kejayaan komersial dengan menduduki tempat teratas Carta Album Gaon dan Carta Album Dunia *Billboard*. Ia merupakan buat kali ketiga mereka menduduki tempat pertama dan berjaya mencatat rekod sebagai album nombor satu terbanyak di dalam carta oleh sesebuah kumpulan wanita k-pop. Lagu "Red Flavor" juga menduduki tempat teratas di dalam Carta Digital Gaon dan Carta Muat Turun Gaon manakala empat lagu lain juga berada di kedudukan 50 Teratas di dalam Carta Digital.

Red Velvet mengeluarkan album penuh kedua mereka, *[[Perfect Velvet]]* pada 17 November bersama lagu utama, "Peek-a-Boo". Album ini menduduki tempat teratas Carta Album Dunia *Billboard*. Lagu "Peek-a-Boo" menduduki tempat ke–2 dalam Carta Lagu Digital Dunia *Billboard*. Di Korea Selatan, album ini dan lagu "Peek-a-Boo" menduduki tempat ke–2 dalam Carta Album Gaon dan Carta Digital Gaon.

### 2018: Debut Jepun, jelajah dan pengiktirafan di seluruh dunia
Kumpulan ini mengeluarkan versi semula album studio kedua mereka *[[The Perfect Red Velvet]]* pada 29 Januari 2018. Album ini mengandungi tiga lagu baru dan kesemua lagu dari album *[[Perfect Velvet]]* dengan lagu "Bad Boy" dipromosi sebagai lagu utama..

Album ini menduduki tempat teratas Carta Album Gaon selepas ianya dikeluarkan manakala lagu "Bad Boy" menduduki tempat kedua dalam Carta Digital Gaon. Album *The Perfect Red Velvet* juga menduduki tempat ketiga dalam Carta Album Dunia *Billboard* manakala lagu "Bad Boy" menduduki tempat kedua dalam Carta Lagu Digital Dunia. Kumpulan ini juga memasuki carta 10 Teratas *Billboard* Social 50 untuk pertama kalinya, mencatat nombor sembilan. Album ini juga menandakan pertama kalinya kumpulan ini muncul di Canadian Hot 100 dan menduduki tangga ke-87, menjadi hanya artis K-pop ketujuh dan K-pop wanita ketiga yang muncul di carta. Red Velvet mempromosikan lagu di pelbagai rancangan muzik Korea Selatan, memperoleh kemenangan program muzik pertama untuk lagu "Bad Boy" pada 8 Februari dalam *[[Show Champion]]* Pada bulan Disember, *Billboard* memilih "Bad Boy" sebagai lagu K-pop terbaik tahun ini.

Konsert solo Red Velvet "Red Room" diadakan di Tokyo, Jepun pada 28 dan 29 Mac di Musashino Forest Sports Plaza, tempat berkapasiti 10.000 tempat duduk yang dibina untuk Sukan Olimpik Musim Panas 2020. Pada hari kedua, kumpulan ini mengumumkan bahawa mereka akan memulakan debut mereka secara rasmi di Jepun pada bulan Julai. Pada 20 Mac 2018, Red Velvet telah diumumkan akan membuat persembahan bersama artis Korea Selatan lain yang terpilih untuk konsert antara-Korea di Pyongyang, Korea Utara, Ini menjadikan mereka artis pertama dari SM Entertainment dalam tempoh lima belas tahun sejak Shinhwa untuk membuat persembahan di Korea Utara. Joy tidak dapat tampil bersama kumpulan tersebut kerana konflik penjadualan dengan penggambaran *Tempted*.

Pada 29 April 2018, Red Velvet mengadakan perjumpaan peminat pertama mereka di Teater Rosemont di Chicago, kepada penonton yang berjumlah 4.000 orang. Acara ini merupakan persembahan solo pertama dari kumpulan K-pop wanita di Amerika Syarikat sejak tahun 2016. Kumpulan ini kemudian mengadakan lawatan ke enam bandar Jepun pada bulan Mei dan Jun, dengan jumlah penonton sebanyak 20,000 orang. Album mini Bahasa Jepun pertama mereka dinamakan sebagai *#Cookie Jar* (dibaca sebagai *Hashtag Cookie Jar*) telah dikeluarkan pada 4 Julai oleh label Avex Trax dan mengandungi enam buah lagu baru termasuk versi Bahasa Jepun lagu "Dumb Dumb", "Russian Roulette" dan "Red Flavor". Album ini juga mengandungi lagu "#Cookie Jar", "Aitai-tai" dan "Cause it's you". 
Album mini memulakan debut di tempat ketiga carta Album Mingguan Oricon dan menjual 26,124 salinan pada minggu pertama perilisan di Jepun.

Pada 19 Julai 2018, kumpulan ini mengumumkan bahawa mereka akan comeback, dan mereka telah membuat penggambaran video muzik mereka di luar di Gyeonggi-do. Lagu-lagu dari album baru ini dipersembahkan pada konsert kedua Red Velvet "Redmare", yang diadakan di Seoul pada 4-5 Ogos. Pada 6 Ogos, Red Velvet mengeluarkan album mini musim panas kedua mereka *[[Summer Magic (EP)|Summer Magic]]*, mengandungi lapan buah lagu, termasuk satu lagu bonus dan satu lagu eksklusif iTunes. Single utama "Power Up" memperoleh kumpulan "perfect all-kill" untuk pertama kalinya dalam karier mereka ketika berjaya di semua carta muzik masa nyata, harian dan mingguan Korea Selatan setelah dikeluarkan. Video muzik untuk "Power Up" menjadi satu-satunya video muzik K-pop yang termasuk dalam senarai *Billboard* 50 video muzik terbaik tahun 2018. Pada bulan September dan Oktober, siri konsert kumpulan Redmare dibawa ke Bangkok, Taipei dan Singapura.

Kumpulan ini mengeluarkan album ketiga mereka pada tahun ini dan juga album mini kelima mereka. Album mini kelima ini bertajuk *[[RBB ini (EP)|RBB]],* dikeluarkan pada 30 November. Ia mengandungi enam buah lagu termasuk single utama bertajuk "RBB (Really Bad Boy)" berserta versi Bahasa Inggeris lagu tersebut.

### 2019-2020: Trilogi ''The ReVe Festival'' dan meneruskan jelajah

Pada 6 Januari 2019, kumpulan ini mengeluarkan single digital Jepun pertama mereka, bertajuk "Sappy". Kumpulan ini mengeluarkan satu lagi single Jepun "Sayonara" pada 20 Februari. Kedua-dua single ini termasuk dalam album mini Bahasa Jepun kedua mereka Sappy, yang dikeluarkan pada 29 Mei; album mini juga menyertakan versi Bahasa Jepun "Peek-a-Boo", "Rookie" dan "Power Up" serta lagu baru yang disebut "Swimming Pool". Pada bulan Februari, kumpulan ink memulakan jelajah Amerika Utara dengan Redmare Tour mereka. Mereka terus mengadakan pertunjukan di Los Angeles, Dallas, Miami, Chicago dan Newark di Amerika Syarikat dan Toronto dan Vancouver di Kanada, menjadi kumpulan wanita K-pop pertama yang mengadakan jelajah ke Amerika Utara dalam tiga tahun. Pada 5 April, kumpulan ini ditampilkan dalam versi remix "Close to Me" oleh Ellie Goulding dan Diplo, dengan Yeri dan Wendy menyumbang lirik Korea untuk lagu tersebut. Lagu ini memenangi Pilihan Elektronik/Lagu Tarian di 2019 Teen Choice Awards.

Pada 19 Jun, kumpulan ini mengeluarkan album mini keenam mereka *[[The ReVe Festival: Day 1]]* yang menampilkan "Zimzalabim" sebagai single utama ​dan merupakan entri pertama trilogi *The ReVe Festival*. Ia diikuti oleh album minj ketujuh mereka *[[The ReVe Festival: Day 2]]* dengan single utama "Umpah Umpah" pada 20 Ogos.
 Pada bulan yang sama, kumpulan ini mmengeluarkan runut bunyi "See the Stars", untuk drama tvN *[[Hotel del Luna|Hotel Del Luna]]*. Pada 26 November, "Umpah Umpah" memenangi Song of the Year di Asia Artist Awards 2019. Perilisan terakhir trilogi, *[[The ReVe Festival: Finale]]* dikeluarkan pada 23 Disember dengan single utama "Psycho". Untuk mempromosikan trilogi *The ReVe Festival*, kumpulan ini memulakan jelajah ketiga mereka, La Rouge, yang bermula di Seoul pada 23 dan 24 November. Pada awal tahun 2020, La Rouge meneruskan jelajah arena di Jepun tanpa Wendy, yang terlibat dalam kemalangan di atas pentas semasa latihan pentas solo dia di 2019 SBS Gayo Daejeon pada 25 Disember. Selepas tiga tarikh di Jepun, dua konsert terakhir La Rouge di Yokohama ditangguhkan kerana Pandemik COVID-19.

Pada tahun 2020, kumpulan ini  ditampilkan dalam filem muzikal animasi *[[Trolls World Tour]]*, yang mewakili troll K-pop, dengan lagu mereka "Russian Roulette" juga ditampilkan dalam filem ini. Filem ini mempunyai debut digital terbesar sepanjang masa dan memecahkan rekod penstriman. Pada 21 Ogos, kumpulan ini mengeluarkan single SM Station mereka, mengcover lagu "Milky Way" oleh BoA, sebagai sebahagian daripada projek yang meraikan ulang tahun debut ke-20 BoA. Ini juga menandakan kembalinya Wendy ke kumpulan selapas 8 bulan selepas kemalangan pentasnya. Pada 17 Oktober, kumpulan ini mengeluarkan runut bunyi untuk drama tvN *[[Start-Up]]*, bertajuk "Future". Red Velvet ialah artis K-pop kelima yang paling banyak distrim di Spotify pada tahun 2020..

### 2021–sekarang: ''Queendom'', ''Bloom'' dan ''The ReVe Festival 2022''
Pada 1 Januari 2021, kumpulan ini kembali sebagai lima ahli, selepas setahun berehat akibat kecederaan Wendy, untuk SMTOWN Live "Culture Humanity", sebuah konsert dalam talian yang disiarkan secara langsung di saluran YouTube SM.

Pada 16 Ogos 2021, mereka mengeluarkan album mini keenam mereka, *[[Queendom (EP)|Queendom]]* termasuk single utama dengan nama yang sama.

Pada 10 Disember 2021, kumpulan ini mengumumkan perilisan album studio Jepun pertama mereka, *Bloom* yang menampilkan single utama "Wildside". Ia ditetapkan untuk dikeluarkan pada 2 Februari 2022, tetapi telah ditangguhkan pada 14 Januari 2022, atas sebab pengeluaran.

On February 21, 2022, it was announced that the group will hold a special live performance titled "The ReVe Festival: Prologue" on March 19–20.

Pada 21 Mac 2022, mereka akan mengeluarkan album mini *The ReVe Festival 2022 - Feel My Rhythm*, sekuel trilogi tahun 2019 mereka *The ReVe Festival* termasuk single utama "Feel My Rhythm".

## Usaha subkumpulan dan solo

Pada 21 April, SM Entertainment mengesahkan bahawa Irene dan Seulgi akan membentuk sub unit pertama Red Velvet dan bahawa kedua-duanya sedang membuat persiapan untuk album mini  pertama mereka pada sekitar bulan Jun 2020. Perilisan akhirnya ditangguhkan, dan Red Velvet - Irene & Seulgi mengeluarkan album mini pertama mereka *Monster* pada 6 Julai.

Wendy adalah ahli pertama Red Velvet yang debut sebagai penyanyi solo; album mini pertamanya *Like Water* dikeluarkan pada 5 April 2021. Album mini ini mengandungi lima buah lagu unik, termasuk duet bertajuk "Best Friend" bersama Seulgi. Single utama "Like Water" bermaksud membandingkan kewujudan dan makna antara satu sama lain dengan "air" dan saling memberitahu bahawa ia mengalir seperti takdir. Ini menyampaikan pesan terima kasih untuk orang-orang berharga yang berdiri dan berharap untuk perjalanan yang baru dibuat. Joy adalah ahli kedua yang debut sebagai penyanyi solo, album mini pertamanya *Hello* dikeluarkan pada 31 Mei 2021.

## Ahli
* Irene (아이린)
* Seulgi (슬기)
* Wendy (웬디)
* Joy (조이)
* Yeri (예리)

## Diskografi

**Album Korea**
* *[[The Red (album)|The Red]]* (2015)
* *[[Perfect Velvet]]* (2017)

**Album Jepun**
* *Bloom* (2022)

## Konsert
**Jelajah**
* Red Velvet 1st Concert "Red Room" (2017–2018)
* Red Velvet Hall Tour in Japan "Red Room" (2018)
* Red Velvet 2nd Concert "Redmare" (2018)
* Red Velvet "REDMARE" Japan Arena Tour (2019)
* Red Velvet 2nd Concert "REDMARE" in USA (2019)
* Red Velvet 2nd Concert "REDMARE" in CANADA (2019)

**Pertunjukan**
* Red Velvet "ReVeluv-Baby Party" Premium Showcase in Japan (2017)

### SM Town
* SM Town Live World Tour IV (2014–2015)
* SM Town Live World Tour V (2016)
* SM Town Live World Tour VI (2017–2018)

## Anugerah dan pencalonan

## Rujukan

## Pautan luar

* Laman sesawang rasmi